नहीं मिली एम्बुलेंस तो घायल को कंधे पर लादकर 1.5 किलोमीटर दौड़ा सिपाही, वायरल हुआ VIDEO  
पुलिस सिपाही ने युवक को कंधे पर लादकर रास्ता तय किया.
पुलिस महानिदेशक ने पुलिस जवान के इस काम को सराहा है. 
मामला होशंगाबाद जिले के शिवपुर थाना क्षेत्र का है.
मध्यप्रदेश के होशंगाबाद जिले में कुछ ऐसा हुआ जिसका वीडियो सोशल मीडिया पर काफी वायरल हो रहा है. पुलिस के एक सिपाही ने यात्री गाड़ी से गिरे युवक को कंधे पर लादकर डेढ़ किलोमीटर का रास्ता तय किया और चिकित्सा सुविधा समय पर मुहैया कराकर उसकी जान बचाई. पुलिस महानिदेशक वी.के. सिंह ने पुलिस जवान के इस काम को सराहा है. मामला होशंगाबाद जिले के शिवपुर थाना क्षेत्र का है, जहां शनिवार को एक यात्री, यात्रा के दौरान चलती गाड़ी से गिर गया.
 
#WATCH: Police constable Poonam Billore ran for more than a kilometer along the railway tracks with an injured man on his shoulders in Hoshangabad today, after the ambulance couldn't reach the spot to rescue the man who had fell down from a train. #MadhyaPradeshpic.twitter.com/SqpdjgBZnd
 
इस हादसे की सूचना भोपाल के डायल 100 पर दी गई. सूचना के आधार पर पुलिसकर्मी पूनम बिल्लौरे व डायल 100 गाड़ी के चालक राहुल साकल्ले मौके पर पहुंचे. युवक की हालत को देखने के बाद दोनों ने पाया कि घटनास्थल तक गाड़ी का आना संभव नहीं है. इस स्थिति में पूनम ने वक्त खराब किए बिना ही घायल युवक को कंधे पर लादा और गाड़ी की तरफ चल पड़ा.
घटनास्थल से घायल युवक अजीत को कंधे पर लादकर पुलिस जवान भोपाल के अस्पताल लाया, जहां उसका इलाज जारी है. इस मामले में राज्य के पुलिस महानिदेशक वी.के. सिंह ने ट्वीट किया और होशंगाबाद पुलिस अधीक्षक से पुलिस जवान को पुरस्कृत करने को कहा.
(इनपुट-आईएएनएस)